യുവജന കമ്മീഷന് ജില്ലാ അദാലത്ത്: 13 പരാതികള് പരിഗണിച്ചു പത്തനംതിട്ട: സംസ്ഥാന യുവജന കമ്മീഷന് നടത്തിയ ജില്ലാതല അദാലത്തില് പരിഗണിച്ച 13 കേസുകളില് ആറെണ്ണം പരിഹരിച്ചു. ഏഴ് കേസുകള് അടുത്ത ഹിയറിംഗിലേക്ക് മാറ്റിവച്ചു. അഞ്ച് പുതിയ പരാതികള് ജില്ലയില് നിന്നും ലഭ്യമായിട്ടുണ്ട്. കമ്മീഷന് മുമ്ബാകെ വന്ന പരാതിയില് ജില്ലയിലെ ഒരു സ്വകാര്യ എന്ജിനീയറിംഗ് കോളജിലെ അധ്യാപകര്ക്കും അനധ്യാപകര്ക്കും കോവിഡ് കാലത്ത് ശമ്ബളവും ഗ്രാറ്റുവിറ്റിയും ലഭ്യമായിരുന്നില്ലെന്നതും പരിഗണനയില് വന്നിരുന്നു. ചര്ച്ചയുടെ അടിസ്ഥാനത്തില് വ്യവസ്ഥകള് തീരുമാനിക്കുകയും ശമ്ബളവും ആനുകൂല്യവും നല്കാന് മാനേജ്മെന്റ് തീരുമാനിക്കുകയും ചെയ്തു. ലാബ് ടെക്നീഷന് തസ്തികയിലേക്കുള്ള പിഎസ്സിയുടെ ഒന്നാം റാങ്ക് ഹോള്ഡറായ ഉദ്യോഗാര്ഥി കമ്മീഷന് മുമ്ബാകെ ഒരു പരാതി ഉന്നയിച്ചിരുന്നു. റാങ്ക് ഹോള്ഡറാണെങ്കില് പോലും ഒന്നാമതായി പരിഗണിക്കേണ്ടത് ഭിന്നശേഷിക്കാരായ വ്യക്തിയെയാണ് എന്നുള്ളത് കൊണ്ട് നിയമനം ലഭിക്കുന്നില്ല എന്നതായിരുന്നു പരാതി. ഇത് സംബന്ധിച്ച് കമ്മീഷന് പിഎസ്സിയോട് റിപ്പോര്ട്ട് ആവശ്യപ്പെട്ടിട്ടുണ്ട്.ജില്ലാ അദാലത്തില് കമ്മീഷന് അംഗങ്ങളായ വി. വിനില്, പി.എ സമദ്, റെനീഷ് മാത്യു, കമ്മീഷന് സെക്രട്ടറി ക്ഷിതി വി. ദാസ്, ഫിനാന്സ് ഓഫീസര് ഷീന സി. കുട്ടപ്പന്, അസിസ്റ്റന്റ് പി. അഭിഷേക് എന്നിവര് പങ്കെടുത്തു.